****

**มะกรูด**

**ชื่อวิทยาศาสตร์(Botanical name)** *Citrus hystrix*  DC.

**ชื่อวงศ์(Family)** Rutaceae

**ชื่อสามัญ(Local name)** มะกรูด

**ลักษณะทางพฤกษศาสตร์**

**ไม้ต้น**ขนาดเล็ก สูง 2-8 เมตร เปลือกต้นเรียบ สีน้ำตาล มีหนามแหลมตามกิ่งก้าน

**ใบ** เป็นใบประกอบที่มีใบย่อยใบเดี่ยว ออกเรียงสลับ ปลายใบและโคนใบมน ขอบใบเรียบ แผ่นใบเรียบเป็นมันสีเขียวเข้ม มีต่อมน้ำมันอยู่ตามผิวใบ มีกลิ่นหอมเฉพาะ ก้านใบมีปีกดูคล้ายใบ

**ดอก** ออกเป็นช่อตามซอกใบที่ปลายกิ่ง ดอกสีขาว กลีบเลี้ยงมี 5 กลีบ กลีบดอกมี 5 แฉก โคนกลีบดอกติดกัน

**ผล** เป็นรูปทรงกลมหรือรูปไข่ โคนผลเรียวเป็นจุก ผิวขรุขระ มีต่อมน้ำมัน ผลอ่อนสีเขียวแก่ สุกเป็นสีเหลือง มีรสเปรี้ยว เมล็ดกลมรี สีขาว มีหลายเมล็ด

**สรรพคุณ**

**ราก** กระทุ้งพิษ แก้ฝีภายในและแก้เสมหะเป็นพิษ

**ใบ** มีน้ำมันหอมระเหย

**ผล, น้ำคั้นจากผล** ใช้แต่งกลิ่น สระผมรักษาชันนะตุ รังแค ทำให้ผมสะอาด

**ผิวจากผล** ปรุงเป็นยาขับลมในลำไส้ แก้แน่น เป็นยาบำรุงหัวใจ

